
INTRODUKSHON!!! 


“Unda ku bo bira ta kambyo bo ta mira” un hende tabata sklama 
na bos alto den Kaya Grandi. Ya ta hopi tempo caba nos ta tende 
hopi hende ta usa e palabra “kambyo” i kada bes nos ta puntra nos 
mes kiko e kyer men. Ki nifikashon e palabra ey tin pa e perso- 
na ey. E biaha aki nos tabatin basta tempo, i nos a aserka e me- 
ner, kumindé, i nos a kuminsa un kombersashon ku a resulta den 
un diskushon di kita sombré i usa seso. Sin atake personal, sin 
insulta otro nos a ataka otro su ideya. 

I huntu nos a bini na un akwerdo debi ku nos tur dos tabata kyer 
siña for di otro. No tabata importa kyen nos ta o laga di ta. Nos 
ideyanan tabata prinsipal i no e persona. 

Nos a yega na un akwerdo, ku kambyo no mester keda pega den 
korigimento di abuso. Kambyo mester forma ideyanan nobo. Un 
kambyo ta pensa i buska kwa meta e tin, y kwa pasonan e ta tuma 
pa alkansa e meta ey. Pero henter ora e ta puntra su mes si e 
kaminda aki ta bon of ku tin miho kaminda pa yega e meta. 

Un di e metanan di Feneta ta p a tur hende kuminsa usa nan ener- 
giya i talentonan sin kibra di otro ya ku aña 1970 lo ta e epoka 
mas briyante y dinamiko di nos historya. 

Ban pensa i papya huntu di awor aki mes. 

Nos por faya, pero e kandela mester keda pegá. Nos lo no kopya 
pero bringa ku nos mes arma saká for di nos baranka. 

Feneta di : 

BON PASKU 

FELIS Y DINAMIKO AÑA 1970. 


FENETA TA HINKA - 


wijki a fluyt. Wega a empata 
10 — 10. Nan di : 

Esun ku ta hunga wega di ladron, 
sali for di félt : 


tromp di : Mi no ta gusta husti- 
sya. (Ya boso sa). 

Bo ta bay ? Bay ku broertje. 

Bo ta bin ? Bin ku gobyerno ! 

Telegram di Elisabeth na Hulan- 
da i Korsow : 

Aw’un dia no ta kapasidat bal 
stop. Ta enfermedat ta manda. 


Korona di : Kumi so bo por papya. 
Ami ta rey. 

Nos a puntra : Ken ta karga ka- 
chu ? 


Nan di : Nos lo yuda Feneta, bas- 
ta Feneta keda bon mucha i no 
hinka nos. 

Feneta di : Bay den . (sori; 


E mucha muhe skur bunita di : 
Mi no kyer Feneta, pasobra e no 
a kasa ku yu di Antiyas. 

Feneta di : Ey bow tin glas. 




ZALIG KERSTFEEST 
BON PASCU 
MERRY CHRISTMAS 


'/ 

\ 


ADVERTISING ROSSI 


VOORSPOEDIG NIEUWJAAR 
FELIZ ANYA NOBO (1 9 7 0) 
HAPPY NEW YEAR 



Na su distinguida Clientela 

HAROLDO ROSENSTAND 

Argentiniéstraat 8A 
Oranjestad, Aruba 
Tel 3 5 7 5 

REDAKSHON DI FENETA 


FRANCISCO SPROTT 
FEANCISCO CELAIRE 
RAYMUNDO -JANCA 
RAMON TODD DANDARE 
JOYCE PEREIRA 
JUANITA DE CUBA 

LAY-OUT 


ADI MARTIS 

KOPERADOR 


EDDY MARCHENA 
ADMINISTRASHON DI FENETA 


Patiastraat 44 
Telefon 2548 
Dakota 


HISTORYA TA RIPITI. 


Laga nos kuminsa ku un ehem- 
pel di e tan famoso táktika di: di- 
vidi hende y bo por goberna, reyna 
y abusa. 

E héndenan ku sa historya di 
mundo ta usa e taktika aki sin fin. 

Julio Caesar a usa e metodo aki 
pa tene e hendenan ku nan a kon- 
kista den nan poder. Hende no ta 
siña asina lihé. Awnke nan pa- 
sa miserya, hopi no ta siña. 

Promer éhempel : 

Dén un pakus tin hopi emplea- 
do. E doño di pakus kyer hopi ga- 
nashi y trankilidat bow di su em- 
pleadonan. 

Kon e doño por logra pa e em- 
pleadonan keda manso ? 

E ta nombra diferente di su 
trahadornan komo hefe ariba e 
otro trahadornan. Esaki ta e pro- 
mer paso pa dividi nan. E traha- / 
dornan no ta kompinchi mas. E 
sigyente paso di e hefe ta nom- 
bramento di otro empleado pa 
kontrola e otro hefenan. 

Esaki ta un di e hopi trikinan, 
tin otro ku ta pone empleado bira 
yalurá riba otro, o sospechoso. 

Parew ku trahadornan bay sin- 
ti nan mas ku otro nan ta chok 
nan mes y otro. 


Ora tin desunyon e dono 
probecha ! 

. Di dos ehempel : 

Den e formashon di gobyerno e 
demokratnan a hunga e mesun 
wega ku e oposishon.. 

Ora demokratnan a ripara ku e 
oposishon tabata fwérté, nan sl. 
cuminsa papya ku un di e partido- 
nan so. E otronan abira sospe- 
choso i eynan e perdemento a ku- 
minsa. Nan a kuminsa deskonfya 
otro. Net esey demokrat tabata 
kyer. Desunyon y bringament 
serka e otronan tabata favorable 
pa demokrat. Demokrat a probe- 
cha di e puntonan y e lasonan 
swak ku a bini na klaridat. 

Nos kyer agrega ku e Antiya 
nonan hoben ta tur fadá, disgus 
tá di e sorto di politikonan ku nos 
tin. 

Nan ta buska probecho pa nari 
partido y depwes pa nan mes y de 
rest kan stikken. 

Nos ta spera ku bow di nos ge 
nerashon tin idealista ku kyer y 
tin e guts pa mustra kiko ky, 
men goberna un pweblo na inte- 
res general. 

Ya nos koriose póko ku ta stu- 
dyando duru y ta formando nax. 
mes personalidat pa oro tempo ye- 
ga nan lanta. 

Bon Pasko gosa hopi y te otro 
byaha. 


“KON SKOL A SKOP 
PAPYAMENTO” 


Pa añanan largo alumnonan ta- 
batá haña kastigo severo na skol 
pa motibo di papya nan lenga ma- 
terno i vernákulo: Papyamento. 

Papyando papyamento na kas, 
riba caya, brotando nan alegria, 
sklamando nan tristesa i te has- 
ta saboi’yando nan emoshoii, nan 
tabata haña syerto alivyo, o aiivyo 
completó, myentras ku na ákol 
nan tabata haña castigu i proba- 
blemente sla tambe. 

Nét na skol, .e-luga na unda bo 
mester siña ekspresá bo mes mas 
bon, siña m.as palabra di bo lenga, 
asina konosé loke ta ront di bo, si, 


nét na e skol aki bo ta haña ordu 
estrikto pa no usa bo mes lenga, 
sino papya otro idyoma ku no ta 
di bo. Ki mishi antiyanonan pa- 
pya ku otro den su idyoma ku no 
ta di nan? Akaso chinésnan ta pa- 
pya hulandes ku otro ? Laga kéns, 
tende ! Anto ta nét na e skql afei, 
e kos aki ta pasa. -— 

Figura bo, un institushon riba 
bo luga ku tin ku siña bo bo pro- 
pyo kultura. Anto idyoma ta e 
parti mas esensyal di kwalkyer 
kultura, i ta nét esaki ta loke hen- 
dénan (i boso sa ke'h) ' ta purbiv 
rementá ku diriarrilt di menospfe-' 
syo. I kiko ta e konsekwersya- V 
Ku ningun alumno por .papya tm 
idyoma debidamente, ,ni ,,sikyei’a 
Papyamento. Nunka nos a siñ’é 
na skol, ni papya ni skirbyé. Si 
nos a siña' pápyá Hulandes malo, 
Historya, Aritmétika, Geogi-afia. 
I kon lew, nos a bay. ? • .. , 

; • r .7 jj hr* — r : V‘“ 

T’aki mes nos'a keda ! Kónta 
kwanto doktér, abbgádó, irigenye- 
ro, sikólogo, sosyólógó, kontábie i 
otro hendenan siñá arubyano tin 
riba nos jsla. Ba por k,onta iui’- ri- 
ba un banda di man. B.ergwens.a 
esey ta ! 

Nos méster stóp di asteptá loke 
no ta bon pa nos. Nos méstér siñá 
husga, ripará i kompará loke si ta 
bon pa nos desaroyo. 

Papiamento, nós léhgá materno, 
a haña un bon skóp. Ta p’esey 
mes ku n.os mes hendenan ta ne- 
giish’é i bisa ku e no ta un idyo- 
nia. Pero. ... no ta nada. 

Kos ta kambya. I é. tin ku 
kambya awó ! - ■ 

Si nos laga pa’ra un banda anto. 
kos ta pinta malu pa nos tUiv Tin. 
ku ta bisa.ku.no tin buki. Si no 
tm anto ta tráha. Ken a bisa 
ku no por ? Boso ta kere ku ta 
Hulanda só ta produsi buki pa 
edukashon ? No, nos tambe por f. 
podisé mihó, i den un fopm^,|nas 
fásil pa akumulá mucho mtts 'ma- 
teryal, den muchu menos tempo. 

Skoi a skóp Papyamento, pero 
ABO, apresyé i asept’é komo bo 
idyoma ofisyal. 

PA SEMPER BO POR SER RECORDA, 
SORPRESA BO AMIGONAN Y MUSTRA 
NAN BO MIHÓ DESEO KU UN NECHI 
BUKÉT DI FLOR DI : 

BERTHA‘S Flowershop 

MAINSTREET 26 — SAN NICOLAS 
TEL. 5544 — (NA KAS 5524 



TUR HENDE TIN PA PASKU DEN KAS 
UN DOS TRES KAHA DI COCA COLA 


SKWADRON HUBENIL SHOW DI MODA 


FENETA TA HINKA - 


Un entrevista cu un Old Teeners 
di 58 aña. 

S. H. — Kiko e hubentud awendia 
ta nifica pa señor ? 

Toekomstige leiders en patriot- 
ten. 

S. H. — Kiko señor ta pensa di e 
bistimentonan di e teenersnan ? 

Nan ta propaganda pa e co- 
merciantenan y alavez yuda nan. 

S. R. — Kiko señor ta opina di 
nos cultura ? 

E ta masha exelente den e iong- 
nan. 

S. H. — Di con den e jongnan ? 

Pasobra e generacion di e ju- 
ventud ta hopi avansa (nan ta old 
people). 

Sigur boso teenersnan kier sa 
ken e Señor aki ta, wel ta trata 
nada menos cu señor Harold Hop- 
mans. Un gran Señor y animador 
di teeners aki na Aruba. 

Nos ta gradici señor Hopmans 
pa e entrevista chiki aki. 

CIRO y CARLOS 


FENETA ta proponé lo sigyente: 

1. Edukadornan mestér risibi 
tur aña, durantej un siman 
largo, un kurso di ripitishon. 
Esaki pa tur keda na altura 
di kambyonan i adelanto den 
nan ofishi, spesyalmente ku 
ultimamente syensya ta mar- 
cha rápidamente padilanti. 


Hubentut mes saka un miho ka- 
ra ku esey. Diasabra dia 28 di No- 
vember tabatin un anochi di mo- 
da na Manchebo Beach Hotel, or- 
ganiza pa alumnonan di “Colegio 
Arubano” 

E intenhson di e entrada aki ta 
pa yuda paga viaja di e alumno- 
nan pa bay Puerto Rico. 

Pa obra karitativo hopi hende 
a duna nan koperashon. Pero ora 
ku e aktwashon di e anochi ey a 
tuma luga, tur hende a keda asom- 
bra pa mira kon alumnonan di e 
Colegio mas eleva na Aruba a tre- 
se un wega di moda chikito pa 
hende. 

Mi ta spera nan saka un miho 
kara na Puerto Rico. 

Podiser nan no a haña e apoyo 
nesesario, o tambe nan a nenga 
di pidi ayudo adekwado. 

En todo kaso, otro byaha nan 
organisa un kos, mi ta spera nan 
hasi masha hopi mas miho. 

Ta bergwensa pa laga tanto 
hende warda asina hopi pa haña 
asina tiki di gosa. Tur hende ta- 
oata desastisfecho. 

Ta dwel nos pero aki si, algun 
hobennan a faya. 

Spera ku nan a siña algo di 
esey. 



KERIDO LEKTOR : 


BA PENSA KABA KU TIN MI- 
LES DI HENDE P'OBER AKI 
NA ANTIYAS ? 



Inspektor di: Skol ta pa siña mu- 
cha hulandes. Mi no tin nada kon- 

tra Papiamento pero. ley ta 

ley. 

Ke barbaridad Dyos _mio. Jora i 
frey na hulandes ! 

Telegram pa partida na hulandes! 
Antiyanonan ? Toe maar jongens. 
Staat in de wet. 

Ata e mamoet a bini, adoré ta pa- 
rá den ley. Ley ta manda mamoet 
koud koud. 

Unda su identidat ta ? 

Biba, guli, manda bow. 


Brown a konverti pa e religion no- 
bo ku yama Cannegieterismo. 


FINI FINI 


Si bo yu tin un tiki bon kabes 
pa siña na skol, anto ta abo komo 
mayor ta esun ku mester duna e 
mucha un push pa su desaroyo. 

Puntre tur atardi kon kos a bay 
na skol e dia ey. Laga e mucha 
lesa hopi buki. Si ta posibel bus- 
ka un korant den kas. Kombersa 
ku e mucha. Asina e ta siña ek- 
spresa su mes. 

Purba di korda bon kon ferfelo 
bo tabata sinti bo tempo ku bo ta- 
bata mucha. 

Y hasi uso di e sabiduriya ey pa 
komprende bo yu den su proble- 
manan. 

Siña e yu pa solushona su pro- 
blema su mes si bo ta sigur ku e 

THE 2 MOST EXCLUSIVE RESTAURANTS 
IN THE CARIBBEAN 


“'BALI 


tt 


SERVING THE FAMOUS INDONESIAN 
RIJSTTAFEL 

“'THE OLD MILL 

WHERE YOU CAN DANCE IN THE 
CALYPS-O-THEQUE 
CALL THEM FOR RESERVATIONS 
2131 — 3006 — 2060 


it 


Sigi Lesa Feneta 

KUMINZANDO NA YANUARI BO POR 

Aboná 

RIBA FENETA ! 

LESA SPECYALMENTE 

u Feneta di fin di Aña° 




lo logra. 

Un tiki difikultat no ta nada, 
esey ta e dushi di problemanan 
ku no ta kwestyon di bida y mor- 
to. 

Observa otro hende y papya ku 
nan tokante edukashon. Piai 
maestronan di skol pa tene char- 
lanan den boso baryo tokante edu- 
kashon i diskuti despwes ku nan. 
No saborea reunyon di kontakto 
politiko so (kaminda bo no ta 
siña nyun donder). Hasi mes un 
esfwerzo awor ora lo tin algo di 
siña di un hende ku a studya syer- 
to topiko. Y no bay sinta ku bo 
bok a sera. Semper habri boka 
puntra y habri boka ora bo no ta 
di akwerdo. 

Den e reunyon y n o pafo esey 
ta e lema ora bo bay un charla. 

Habri bo boka, nyun hende no 
ta kome bo, nan no ta bula bo ka- 
Y si nan kontesta bo mu 
cho duru, pensa den bo mes : ho- 
lo, esta un komehende esey ta. 

E pensamento ey por alivya bo, 
y bo por sigi papya. Pero no 
keda pensa ku e otro ta un kome- 
hende pafor di reunyon, pasobra 
ta un otro sitwashon. 

Ban purba huntu pa stimula 
otro. 


Tin ku bo ta dal duru y otro ku 
palabra dushi. 



B’A PENSA KABA : 


KU TIN HOPI HENDE KU LO 
NO PASA PASKU FELIS AKI 
NA ANTIYAS ? 


ALGUN DOÑONAN DI PAKUS 
TA BUSKA GERA. 


Atrobe e luna aki nos mester a 
konstata ku tin hopi inhustisya ta 
pasa aki banda. 

Un pakus na Oranjestad, i tin 
mas tambe, tin un sorto di sistema 
pa kibra nan trahadornan, esta pa 
kibra nan moral den nan lucha di 
hustisia den nan trabow i pa nan 
sweldo. 

E sistema ta asina : 

Un señorita ku ya ta traha 12 
aña-den e pakus ey tin un salario 
di Fls. 175.— so pa luna. E shon 
ey por tin por lo menos 35 aña. 

Otronan ku ta traha, laga bisa 
3 aña den e mesun pakus, ta haya 
Fls. 250.— ora luna caba. 

Pa hasi e kos mustra un poco 
difisil nan ta pone un di nan su- 
pervisor anto e ta gana Fls. 300.— 
pa luna. Pero den e mes pakus 
aki tin trahado ku ta gana Fls. 
400.— pa iuna. Ta depende con 
nechi i kon hopi e doño di pakus 
ta gusta bo pa bo haya un sweldo 
ku ta pas ku bo, no ku bo esfuerzo 
ku bo ta hasi. 

Un sistema masha bunita pa ha- 
ci trahadornan haya rabia riba 
otro i tambe pa proteha e unyon 
nesesario pa lamta un “Bond”. 

Awor si ta bira ora pa nos haña 
un gobyerno ku ta trese algun 
kambyo den e kwenta aki. Nos 
tin mester i lo mas pronto posibel 
algun leynan ku ta proteha traha- 
dornan di pakus tambe, no sola- 
mente e doñonan. 

Nos ta kere ku no bin un kam- 
byo pronto na Aruba’ki, lo bin 


algun dolo pa e doñonan di pakus. 

Bo ta kere ku un trahado ora 
ku é ripara e abuso ku nan ta 
hasi kuné, tur fin di luna e tin di 
consumi su mes asina tanto ku e 
tin di jora, algo mester pasa un 
dia pa e por satisfacé su mes. 

E kos di mas pio ta ku e traha- 
donan mes no ta haña sa kwanto 
nan coleganan ta gana. E cole- 
ganan ey ta asina mal colega, pa- 
sobra ta esey ta e idea di e doño 
di pakus, ku e no ta juda su ru- 
man den lucha. 

Asina nos ta ripara ku algun 
doñonan di pakus ta hasi nan tra- 
hadornan mes sinberguenza ku 
nan mes. Pone e trahadornan 
competi ku otro asina nan lema 
ta. 

Doñcnan di pakus habri boso 
mente promé cu ta lat. Tur luna 
ku boso manda boso trahadonan 
ku e mesun sweldo kas, tur luna 
mas nan rabia ta culmina anto e 
sla lo fa duro. Nos ta kansá di 
mira e trahadornan aki jora, paso- 
bra ta mas fanto muhé nan ta. 

Nos mester bisa ku tin doño di 
trabow no tá meskos pero laga es- 
nan ku ta sinti nan kulpabel ku- 
minsa awe mes ku un cambyo. Pa- 
sobra nan lo perde nan turistanan 
i hopi mas. 


ELERAARA RABYA 


Nos a tende ku na H.A.V.O. nan 
tabata masha malkontento ku nos 
observashon tokante e leraar ku a 
bay Hulanda. 

Via otro maestro nos a haña 

tende ku e kurso na Hulanda ta- 
bata un invitashon pa ‘Kweekskol’ 
i debi ku nos no tin Antiyano den 
e ramo di “rekendidaktiek e leraar 
a haña chens di bay. 

Feneta di: Danki pa e informa- 
shon. 

Pero un remarka si nos kyer 
agrega. E leraarnan mester ta 
basta homber pa skirbi nan ekspli- 
kashon o reakshon ariba papel 
manda pa Feneta. Pasobra no 
mester wak e redaktornan di Fe- 
neta ku mal wowo na e skol ey. 

Boso ta basta grandi i studya 
pa hasi e kosnan ey. Laga esey 
pa otro. 

Kiko e alumnonan lo pensa ora 
nan ripará ku e leraarnan no por 
wanta ku puntra nan algo den Fe- 
neta. Pa kolmo ta nan ta siña e 
muchanan pa lesa bon i kritiko. 

Nos a puntra un kos so den e 
Feneta no. 3. 

Nos a bisa un kos so ku ta ber- 
dat esta ku e señor aki lo bay Hu- 
landa bek tog. 

Nos kyer informa e hendenan 
aki ku tur respet ku nan merese 
ku redakshon di Feneta ta konsis- 
ti di otro hende tambe i ku nin- 
gun di e redaktornan ku ta traha 
na H.A.V.O a bini cu e observa- 
shon aki. 

Ademas kiko boso kyer. Pa laga 
tur kos na pas i no puntra nada ? 

Por ehempel si un di nos redak- 
tornan lo ta den komersio nos 
mester laga nan na pas i no pun- 
tra nada ? etsetera etsetera. 

Pero puntra tras di esaki. Nos 
a tuma bon nota di boso kritika i 
nos a siña un kos mas aserka na 
fabor di nos pweblo. 

Un otro byaha nos lo buska di 
haya mihó informashón. 



PfKA ! FIKA! PIKA 


Manera nos a bisa, den nos in- 
trodukshon di oktober, tin hopi 
hende ku kyer kos pika, rebelde, 
revolushonaryo den Feneta. 

Mayoria di parti ora nos puntra 
nan kiko nan kyer men ku esey 
nos ta haña e sigyente kontesta: 

Boso mester dal tal i tal fulano 
un bon palu, krak e, kritiké i lagé 
na werki, na granatchi. 

Of otro ta fulmina tal i tal hen- 
denan di syerto ofishi tin boka 
grandi, nan ta plé “high”, nan ta 
kere nan ta masha kos, zundra 
nan. 

Tuma, aki nos tin poko re iashi 
tokante tal i tal. 

Feneta ta bolbe bisa : 

“No ta pasobra bo ta izundra, re- 
da, i krak un otro hende bo ta re- 
volushonaryo i pika. 

Loke nos kyer ataka ta rneuta- 
lidat i sistemanan ku nos no ta di 
akwerdo ku ne. Loke nos kyer 
kambya, nos ta ataka. 

I mayoria di biaha nos io purba 
di duna nos punto di bista kon nos 
kyer pa e bira. Esey ta hopi di- 
fisil pasobra nos no ta spesyaiista 
den tur ramo. 

Uniko kos nos ta spera ku esun 
ku si sa ta duna man i yuda duna 
solushon. 

Nos sa ku tin hende ku ta sku- 
cha solamente ora bo bisa nan un 
kos na un manera duru. 


RACISMO 


Kacismo no ta algo cu nos ta ha- 
ya exclusivamente den pueblonan 
hoben, na unda tin biaha e ta scon- 
di tras di e rivalidad entre e tribu- 
nan of partidonan politico, na un- 
da ta afectá husticia i ta forma 
un peliger grandi pa paz entre ciu- 
dadanonan. 

Durante e era colonial, racismo 
varios biaha a instigá colonialista- 
nan y e poblacion indigena contra 
otro; e tabata forma asina un ob- 
stáculo pa un bon comprendemen- 
to i tabata sembra un rencor amar- 
go como consecuencia di berdadero 
inhusticia. 

Awor tambe racismo ta ainda 
un obstáculo pa cooperacion entre 
e pueblonan menos adelanta i un 
germen di discordia i odio den e 
estadonan mes, es decir, ora cu, 
sin teniendo cuenta cu derechonan 
sagrado di hende, individuonan i 
famianan a base di nan rasa of 
color inhustamente ta keda privá 
di derechonan civil fundamental. 
(Enciclica Populorum Progressio) 


"E AÑA BINYENDO” 


Awor ku un aña nobo ta dren- 
tando ta bale la pena nos pensa 
nos un rato asina, riba nos rum- 
bo den mundo, den Antiyas, den 
Aruba, nos komunidat i na nos 
kas. 

Tur hende lo tin nan mes preo- 
kupashon, pero laga nos trata sin- 


Habibe Distributing Co. 


Di Bo Amigo 

RANDY HABIBE 

Panamastraat 8, — Tel. 3961 
Ta Desea Boso Tur Un 

FELIZ PASCU Y PROSPERO AÑA NOBO 

y alavez ta duna di conoce cu e ta deal den 
Cartridge- y Cassette-Players pa Auto, Boto 
y Cas. Radio, Racing Tires, Etc. Tur cos di 
alta calidad. 




e libreria moderno den kaya grandi 


pa bo kómpranan di pasku. 
















DIRKS LUMBER YARD 


BERNARDSTRAAT 106 SAN NICOLAS 
TA E ADRES PA BO 
MATERYALNAN DI CONSTRUKSHON 

E FERF KU A HACI FUROR RIBA MER- 
KADO TA : 

“Radar Paint“ 


Aruba Parts Supply 


Bo meter di lastra otro auto sin Chauffeur ? 
No mester usa cabuya 
No mester mara stuurwiel 
No mester preokupa pa danjo na bo auto 
Ta masha facil. Buska un 

Moto - Matic Tow Bar 


P. O. Box 25 
Tel.: 3255 


H. C. WILLIAMS 
Wilhelminastr. 102 


empresanan estranhero i di eger- 
sito militar, 

— kaba ku rasismo den nos sosie- 
dad i den nos kultura, 

— garantia pa kada Antiyano ri- 
ba trabao, entrada, kas i eduka- 
shon dor di un programa kontinuo 
di projekto sosial den man di go- 
biemu, dor di un sweldo minimo 
di por lo menos 300 florin pa luna 
pa tur hende mas bjew ku 21 anja, 
door di provishon sosial sufisiente 
pa tur famia i tur hende di edad 
i dor di dekolonisashon total di e 
sistema edukativo, huridiko i bu- 
rokratiko, 

— rekonosementu obligatorio di 
sindikatonan komo representante 
di obreronan dor di tur kompania 
sin- eksepshon. 

— sweldo igwal pa trabao igwal, 
pa hende homber i pa hende mu- 
hé, 

— ontslag segun reglanan di ley 
stipulá pa sindikatonan i gobier- 
nu huntu, 

— un kas moderno ku awa ko- 
riente, lus elektrika, w.c., banjo pa 
kada famia, 

— servisio di dokter, di hospital i 
medisinas gratis pa tur famia ku 
tin entrada di menos ku NA/ 18.- 
000 pa anja, 

— edukashon gratis i obligatorio 
pa tur mucha di seis pa diesocho 
anja, 

— edukashon pa un fishi teknico 
durante e servisio militar. 


E programa anti-kapitalista i 
anti-kolonial aki por sirbi komo 
kriterio pa distingui ken i kwa 
grupo ta pará banda di interesnan 
di hinter poblashon. 

Aksikomite ta propaga forma- 
shon di grupo pa diskuti e progra- 
ma aki i pa delibera den kwa for- 
ma por efektua kambio na probe- 
cho di hinter poblashon manrea un 
cho di hinter poblashon manera un 
kambio radikal den partishon di 
poder politiko na fabor di e klase 
obreril i un kambio radikal den 
partishon di prosperidad i rikesa 
na fabor di e dos-tercera parti di 
poblashon na nos islanan ku ta bi- 
ba den pobresa i humiliashon. 


HASI ALGO P’E HENDENAN 
EY ! 

YAMA UN DI E ÓRGANONAN 
KARITATIVO DI NOS ISLA ! 


REAKSHON 


Aki un dos palabra di critica 
tocante e famoso “FENETA” cu 
ta mustra cu tin guts di hinca du- 
ru. 

Pero e palabranan papiamento 
na mi manera, ta bruha hende po- 
co den lesamento como cu tin mu- 
cho “k” y ‘-y” usá como no ta tur 
Arubiano ta custumbra cu nan y 
ora di leza bo ta kiboca den pala- 
bra. 


Mester un critica di opinion de 
bez en cuando pa duna hende poco 
smaak. 

Mi a gusta e moda di espresa di 
e “FENETA” mashá, pasobra tin 
hende cu ta cu punja só nan ta 
comprende un cos. Y manera mi 
ta mirando, aki poco tempo mas 
lo no tin libertad pa espreza bo 
sentimento ni pensamento mas. 

Ta manera cu politiek kier e ta 
haci y deshaci. 

Mihor cos cu Arubiano por ha- 
ci ta dobla y warda y laga ex- 
tranhero manda, pasobra ta Aru- 
biano mes kier asina. 

E carta aki ta pa duna bo ur 
idea con mi Mama a sinja mi skir- 
bi papiamento y mi ta spera di no 
a herida bo, ta mi opinion. 

Mas nada. 

Saludo y respet. 

L. Croes. 


NOTA DI REDAKSHON 


Nos ta kontento ku e reakshon 
aki di un di nos señoranan dina- 
miko den nos komunidat. E kar- 
ta aki ta un prweba ku tin hende 
ku no ta kritika ku palabra so 
pero ku ta pone nan idea ariba pa- 
pel tambe. 

xNos ta spei’a di tende mas < 
señora L. C. den futuro. 


ABONÁ Y LESA FENETA ! 

embargo di pensa un momento en 
general, pa byenestar di tur hen- 
de, i komo nos ta den nos mes un 
komunidat, pone un tiki mas aten- 
shon riba nos mes. 

' Tin hopi cambyonan necesario 
pa nos pweblo, pero tin falta di 
sólidaridat, di unyon. Nos no ta 
buska bastante pa hasi otro sinti 
bon, sinti feliz. Nos mester tra- 
tá pa no buska falta o fayonan so 
di otro, tur hende tin nan bon kos- 
nan, laga nos no lubida esey. 

Tur kategorya di nos komunidat 
rhester buska unda e por hasi bon 
pa otro. 

Negosiantenan pa nan trahador- 
rian i clyentenan i tambe pa e tu- 
ristanan. 

. Gobyerno pa su trahadornan. 

■ Politiko pa e komunidat ku e ta 
rçpresenta. En todo kaso laga nos 
tur stop di abusa di otro. Buska 
por fabor unda bo mes a faya. 

E palabranan aki mi ta sigur ku 
bo a tende nan kaba pero m,i kyer 
men awor, laga nos praktika nan 
ku tur posibilidat ku ta den nos. 

Awendia nos no por, nenga di 
hasi loke ta bon pa otro pasobra 
e tenshon ku ta eksisti lo krese bi- 
ra un ‘bom’ i ora ku e eksplota ta 
lat, mucho lat. Pasobra hopi di nos 
ta sinti den nos un rabya sin sa, 
riba ken of kon nos por bahé. 

Laga nos ripara ku awendia e 
pensamento ta bira : Si nos kyer 
kambya ta ku brutalidat o sla so 
nos por logra.” 

■ Pesey laga nos hasi tur posibel 
pa hasi un era di, historya nunka 
bisto den mundo pa otro, especial- 
mente pa nos mesun komunidat. 
Mi ta nenga dl bisa “Borl Aña” pa- 
sobra tur otro añanan nos ta bisa 


esey i ta bira mas brabo riba otro. 

Ku dwele mester bisa ku ainda 
nos ta pesimista, ku ta duro pa 
mira e bida aki banda ku un son- 
risa. 


AKBIKOMITÉ DI ANTIYANO 
NA HULANDA 

Postbus 32, Amsterdam 


Siguiente PROGRAMA POLITI- 
TIKO por sirbi komo base pa ak- 
shon komun pa kambia situashon 
na Antiyas na fabor di e gran ina- 
yoria di poblashon ku no ta perte- 
nese na e klase di kapitalista i e 
kategoria di óportunista politiko. 

komo obgetivo politiko : 

,— rechasamentu di tur forma ui 
déperidensia di poder estranhero 
ku ta prinsipalmente na probecho 
di interesnan kapitalista etiropeo, 
merikano i antiyano, 

— deklarashon di independensia 
di Antiyas pa nos por disidi riba 
nos futuro sin ku un poder estran- 
hero tin e derecho di interven- 
shon, 

— representashon proporshonal di 
e klase di obrero den gobiernu sen- 
tral i insular dor di nan lidernan 
pa kaba ku eksplotashon i opre- 
shon, 

— iibertad di palabra na radio i 
television pa tur forsanan antika- 
pitalista i progresista den nos l.o- 
munidadnan. 

— establesimentu di un sistema ku 
ta garantisa derechonan sosial di 
kada Antiyano riba trabow, entra- 


da, onderstand, pinshon di bjehes, 
kas, etc. 

— libertad di prensa pa forsanan 
sosialista na nos islanan. 

komo obgetivo ekonomiko : 

— nasionalisashon di medionan 
prinsipal di produkshon pa hania 
e kapital nesesario pa lanta pro- 
jekto ku ta krea trabow i entrada 
pa tur Antiyano i pa kubri nesesi- 
dadnan kolektivo di poblashon, es 
decir : 

eksplotashon di bankonan, kompa- 
nianan di aseguro, kasino i hotel- 
nan, kompanianan di konstruk- 
shon, di elektrisidad, di komersio, 
etc. dor di gobiemu, 

— kambio di e kondishonnan riba 
kwal Ulanda i Merkado Komun 
Europeo (EEG) ta duna ’ayudo fi- 
nanciero’ na Antiyas pa nos dasa- 
roya nos ekonomia den interes di 
nos pueblo, 

— hisa belasting radikalmente ri- 
ba e ganashinan di e empresanan 
grandi i riba entradanan ku ta 
sorpasa NAf. 25.000 pa anja, den 
e periodo prome ku nasionalisa- 
shon, 

— kita belasting riba entradanan 
di menos ku NAf. 5000 pa anja, 

— bahamentu imediato di e pre- 
sionan konteniendo ganashi eks- 
orbitante, manera esnan di med 
sina i di otro artikulo ku ta b ende 
na botika, 

— kontrol drastiko tambe di pre- 
sionan di kuminda, huur di kas, 
artikulo di uso, 

Como obgetivo sosial : 

— antiyanisashon di e kader di 


CARIB M0T0RS 


CARIB M0T0RS 


GANA un FORD CAPRI G.T. 19'70 nobo nobo, cumprando un auto nobo den e luna di December 

na CARIB MOTORS 

GANA un prome preihio di 1.000,00 FLORIN na compra di un auto segunda mano di Mil Florin 

of mas. 

Sorteo lo tuma lugar dia 28 di December, ariba cual dia CARIB MOTORS lo habri portanan di 

su edificio nobo na L. G. Smith Bouleyard. 

F0RD - MERCURY - LINCOLN 

SI PLAKA TA’A CRECE NA PALO 


Si piaka at’a crece na palo, anto toer pal’i plaka ta’ata secu 
toer hende lo a biba cu ansha y cudishi pa bira rico 
pués toer hende lo a bai biba bao’i palo aunque sin blachi bashi 
lo ta'tá un bida hopi malo, den soio, den mondi, perdi. 

Lo n’ta tin paz, ni amistad, ni sosiego, si plaka na palo mester a nace 
lo n’ta tin donjo, ni shon, ni labriego, ni tampoco plaka ta por a crece. 

Pués toer man — man chikito y grandi, lo tey clá pa ranca toer foyo 
lo n’ta tin ni siquiera ni e palo, y si ta’atá tin lo ta solo cogollo 

Ay, si apenas un senja di blachi, na e palo mester aparece 
Promé cu e bira honderd, ora e ta vijf mes nan lo a ranké 
Lo toer alma, lo a pensa arib’es mata, y planéa sperando cosecha, 
si plaka ta vlam destrozante, e pal’i plaka lo tabata e mecha. 

Ki desgracia nos mundo lo n’ta’atá, si plaka a nace na palo 
cuanto hende lo n’ worde matá, pa esnan avaro y malo 
Ningun hende lo n’ biba contento, sino cu consenshi y curazón tranca 
lo nan n’ drumi y lubida sonjo, te e ultimo blachi worde ranka. 

Ay plaka, ay izeta milagrosa, cu ta los toer schamier y toer schroef 

bo ta e droga exitante y poderosa, cu ta pone hende y machien-nan moef 

Ta berdad cu pa consenshi e plaka, sigur e ta un vlam destrozante 

sinembargo den angustia di dolor, y verguenza, ni siquiera e ta sirbi pa calmante. 

Ay ki dushi cu nos mundo n’ta sina, cu toer plaka ta leeuw y skondi 
cu tin rico, tin donjo, tin hefe, y tambe hopi hende bashi 
Danki Dios cu nos mundo ta otro, yen di pober den mondinan drqmi 
En cambio den anochi di riqueza, tin hopi rico cu wowonan habri. 

Ma. ay, si plaka ta’atá crece na palo, kizas lo e n’ta tin valor 

nos no por sabi si lo ta’tá más malo, o más mihor cu loke nos tin awor 

Solamente un cos ta sigur, y esaki lo zona manera un donder. 

nos toer lo a ranka vijf, lo e n’ hecha bira honderd . 


PEDRO MARTIS 


(10 juli 1969) 


ARUBA BOTIUNG COMPANY 

ta apoyá tur anhelo di obreronan na Aruba pa wordu pagá un sueldo 
realista y digno di nan servicionan. 


DIRECTIVA 







